Diari Oficial de la Generalitat Valenciana


Sumari del DOGV 5384, del 09-11-2006 (2006/12074)

Informació pública del conveni urbanístic a subscriure entre la mercantil Promociones El Campello Dos Mil Uno, SL i Promociones Gavair i l'Ajuntament del Campello per a obtenció d'un sòl amb destí a equipament i un local comercial per a la ubicació d'un ambulatori. Exp. 121-26/2006.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5384

Data del DOGV
:   09-11-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/12196


Organisme emissor
:   Ajuntament del Campello

Tipus de document
:   Anunci

Informació pública del conveni urbanístic a subscriure entre la mercantil Promociones El Campello Dos Mil Uno, SL i Promociones Gavair i l'Ajuntament del Campello per a obtenció d'un sòl amb destí a equipament i un local comercial per a la ubicació d'un ambulatori. Exp. 121-26/2006. [2006/M12913]  
La Junta de Govern Local, en sessió celebrada el dia 6 d'octubre de 2006, va adoptar acord del tenor literal següent:  
«Vist l'expedient de referència i l'informe emés pel coordinador d'Urbanisme de data 4 de setembre.   
De conformitat amb el que disposa la disposició addicional quarta de la Llei 16/2005, de 30 de desembre, Urbanística Valenciana, la Junta de Govern Local, prèvia la seua especial declaració d'urgència, adopta l'acord següent:  
Primer  
Sotmetre a informació pública per un període de 20 dies (excepte diumenges i festius) la proposta de conveni urbanístic presentada per les mercantils Promociones El Campello Dos Mil Uno, SL i Promociones Gavair, amb les modificacions següents:  
Compromís de l'Ajuntament:  
. Establir com a ús compatible en el PGOU que provisionalment quede aprovat, l'ús residencial en la parcel·la objecte de l'expedient de llicència d'obra 122-850/01.  
Compromisos de les mercantils interessades:  
. La cessió en propietat d'un local comercial de superfície 169,92 m² construïts i 162,50 m² útils, amb accés directe i independent pel carrer d'Oriola, en el conjunt residencial Urbanització Cala d'Or, i amb destí a consultori mèdic, haurà de condicionar el local, per a l'esmentat ús, presentant a aquest efecte projecte tècnic i sol·licitar l'oportuna llicència d'obres.  
. La cessió d'una parcel·la de 1.288 m², en propietat.   
A fi d'establir l'equivalència de les contraprestacions que puguen derivar-se de la firma d'aquest conveni, l'Ajuntament sol·licitarà informe de taxació a societat legalment constituïda per a aquest fi, el cost de la qual serà a càrrec de les mercantils interessades en l'expedient, sobre els punts que es relacionen a continuació:   
. el valor del local a cedir.   
. el valor de l'immoble objecte de l'expedient de llicència d'obra 122-850/01, especificant el valor de mercat amb ús residencial.  
. el valor de la parcel·la 1288 m² objecte de cessió.  
Segon  
El tràmit d'informació pública quedarà condicionat a la presentació per part de les mercantils interessades de pla de situació que identifique la situació, dimensions i característiques de la parcel·la 1288 m² a cedir.   
Tercer  
Notificar la present resolució als possibles interessats, advertint que hauran d'abonar-se prèviament l'import dels gastos que generen aquestes publicacions, inserir anunci en el Diari Oficial de la Generalitat i en un diari d'informació general de tirada provincial.»  
La qual cosa es fa pública per a general coneixement i en compliment del que disposa l'article 88 de la Llei 30/1992, de Règim Jurídic de les Administracions Públiques del Procediment Administratiu Comú, modificat per la Llei 4/1999.  
El Campello, 20 d'octubre de 2006.. El regidor d'Urbanisme: Vicente Rubio Vaello.